CELEX: 62013CN0471
Language: fi
Date: 2013-09-02 00:00:00
Title: Asia C-471/13: Ennakkoratkaisupyyntö, jonka Amtsgericht Rüsselsheim (Saksa) on esittänyt 2.9.2013 — Peter Link v. Condor Flugdienst GmbH

23.11.2013   
            
            
               FI
            
            
               Euroopan unionin virallinen lehti
            
            
               C 344/45
            
         Ennakkoratkaisupyyntö, jonka Amtsgericht Rüsselsheim (Saksa) on esittänyt 2.9.2013 — Peter Link v. Condor Flugdienst GmbH
   (Asia C-471/13)
   2013/C 344/78
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Amtsgericht Rüsselsheim
   
      Pääasian asianosaiset
   
   
      Kantaja: Peter Link
   
      Vastaaja: Condor Flugdienst GmbH
   
      Ennakkoratkaisukysymykset
   
   
               1)
            
            
               Onko olemassa asetuksen (EY) 261/2004 (1) 6 ja 7 artiklassa säädetyn kaltainen oikeus korvaukseen analogisesti myös silloin, kun lentomatkustajien alun perin varaama lento viivästyy yli kolme tuntia, mutta lentomatkustajat ovat tällä välin — kun lento on viivästynyt jo paljon — vapaaehtoisesti, itsenäisesti ja omalla kustannuksellaan hankkineet toiselta lentoliikenteen harjoittajalta korvaavan kuljetuksen, eivätkä siksi osallistu alun perin varaamalleen lennolle, ja lentomatkustajat saapuvat korvaavalla kuljetuksella määrälentoasemalle yli kolme tuntia alun perin varatun lennon aikataulun mukaisen saapumisajan jälkeen?
            
         
               2)
            
            
               Siinä tapauksessa, että ensimmäiseen kysymykseen vastataan myöntävästi: Onko asetuksen N:o 261/2004 6 ja 7 artiklassa säädetyn kaltaisen oikeuden syntymisen kannalta ratkaisevaa, että korvaava kuljetus on valittu vapaaehtoisesti ja itsenäisesti toiselta lentoliikenteen harjoittajalta ajankohtana, jona viivästyminen on kestänyt jo vähintään viisi tuntia asetuksen N:o 261/2004 6 artiklan 1 kohdan c alakohdan iii alakohdassa ja 8 artiklan 1 kohdan a alakohdassa tarkoitetulla tavalla?
            
         
      (1)  Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annettu Euroopan parlamentin ja neuvoston asetus (EY) N:o 261/2004 (EUVL L 46, s. 1).